**TASAPAINOTAIDOT: PYSÄHTYMINEN, PYÖRIMINEN, TASAPAINOILU**

**3.tunti**

**ENERGIAN PURKU**:

Kirjainhippa

* liikutaan eteenpäin juosten, taaksepäin kävellen
* kun jäät kiinni teet hipan sanoman kirjaimen
* A = Pää alaspäin, haara-asento, käsistä poikkiviiva, I = seiso varpailla, U = mene kyykkyyn ja tee käsillä u-kirjain pääsi yläpuolelle
* pelastetaan tekemällä sama kirjain

**Fyysinen tavoite**: Lämmittely ja sykkeen nostaminen

**Kognitiivinen tavoite**: Kirjainmerkkeihin A, I ja U liittyvien liikkeiden muistaminen

**Sosiaalinen tavoite**: Leikkijä edistää leikin sujumista pelastamalla useita eri kiinnijääneitä. Toisen koskettaminen kiinniotettaessa, mallin mukaan tekeminen ja toisen katsominen

**Havainnointi:** F: Punoittaako posket, ovatko lapset hengästyneitä? K: Muistaako lapsi oikean kirjaimen liikkeen, kun kiinniottaja sen hänelle sanoo. S: Pelastavatko kaikki leikkijät kiinnijääneitä? Valikoivatko leikkijät pelastettaviaan? Onko lapsi mukana leikissä, pystyykö pelastamaan toisia

**KEHON TUNTEMUS JA PERUSLIIKE**

* 3 pienryhmää, 4–5 lasta ja aikuinen.
* Kierretään tehtävät pienryhmissä, 1. tehtävä yksilöinä, 2. yksilöinä ryhmän tuella 3. parityöskentelynä
* n.8min/piste

**Välineet:**

tehtävä 2

* Liitutauluilla sanat karhu, siili, orava

tehtävä 3

* köysi, lihalaatikoita, autonrenkaita, puiden runkoja, pressu
* eri tavoin talvehtivien eläinten kuvia, 1/suorituspiste
* kirjaimet A, I, U erillisinä kirjaimina esim. korkeissa 3/suorituspiste
* liitutaulut ja liitu 1/suorituspiste

1. Pysähtyminen

* Lapset keksivät patsaan karhulle, siilille, oravalle, hirvelle, ketulle ja ahmalle
* Liikutaan eri tavoin (suunnat, tasot)
* Ope sanoo eläimen nimen ja lapset tekevät eläinpatsaan
* Ope sanoo eläimen nimen ja lapset tekevät loppuäänteen kirjaimen itsestään

**Fyysinen tavoite:** Pysähtyminen ja tasapainon hallinta pysähdyksessä

**Kognitiivinen tavoite:** Auditiivinen muisti, sanan loppuäänteen tunnistaminen

**Sosiaalinen tavoite:** Toisten huomioiminen liikuttaessa

**Havainnointi:** F: Pysähtyykö lapsi merkistä? Pysyykö patsaana? K: Muistaako lapsi eläimet ja niihin liittyvät patsaat? Tunnistaako lapsi eläimen loppuäänteen ja siihen liittyvän kirjainpatsaan? S: Pystyykö lapsi liikkumaan törmäämättä muihin?

2. Pyöriminen

* Liitutauluilla sanat karhu, siili, orava
* pyöri kierros paikalla, mene eläimen luo, joka loppuu open sanoman a, i tai u äänteeseen
* lisätään pyörittävien kierrosten määrää
* opettaja sanoo eläimen, joka loppuu A, I tai U äänteeseen, lapset tunnistavat loppuäänteen ja menevät vastaavaan äänteeseen loppuvan eläimen luo

**Fyysinen tavoite:** Oman kehon hallinta pyöriessä, liikkuminen ja tasapainon hallinta liikkuessa pyörimisen jälkeen

**Kognitiivinen tavoite:** Sanan loppuäänteen tunnistaminen

**Havainnointi:** F: Pystyykö lapsi pyörimään paikallaan ja liikkumaan sujuvasti pyörimisen jälkeen? K: Tunnistaako lapsi sanan loppuäänteen itse vai seuraako kavereita?

3. Tasapainoilu

* kuljetaan reitti karhun, mäyrän, siilin, sisiliskon ja oravan luo
* laitetaan irralliset kirjaimet samaan järjestykseen kuin pari on kirjoittanut ne pisteen alussa olevaan liitutauluun.
* reitit: tukit, lihalaatikot, naru, autonrenkaat näitä pitkin kävellen/juosten, pressua pitkin kierien

**Fyysinen tavoite:** Tasapainon hallinta ja sujuva liikkuminen erilaisilla pinnoilla, kieriminen

**Kognitiivinen tavoite:** Visuaalinen muisti, kirjainten A, I ja U kirjoittaminen

**Sosiaalinen tavoite:** yhteistyö parin kanssa, luottamus työskentelyssä

**Havainnointi:** F: Pystyykö lapsi liikkumaan erilaisilla pinnoilla säilyttäen liikkeessä tasapainonsa? Onko liikkuminen sujuvaa? Osaako lapsi kieriä ja kannatella kehoaan kierimisessä? K: Muistaako lapsi kirjainten oikean järjestyksen? Osaako lapsi kirjoittaa kirjaimet A, I ja U S: Miten yhteistyö parin kanssa sujuu: seuraavan tehtäväpisteen valinta, vuoroista sopiminen? Huijataanko kaveria, jotta hän epäonnistuisi?

**YHTEISTOIMINTA**

* Karhu/mäyrä nukkuu talvipesässä
* Nukkuvien eläinten määrä lisääntyy koko ajan, kunnes kaikki on saatu kiinni

**Fyysinen tavoite:** Karkuun lähtöön reagoiminen. Tasapainon hallinta vaihtelevassa maastossa, nopeasti karkuun juokseminen

**Kognitiivinen tavoite:** Eläinten talvehtimistavat

**Sosiaalinen tavoite:** Piirissä liikkuminen, nukkujien huomioiminen, jännitys

**Havainnointi**: F: Onko liikkuminen vaihtelevassa maastossa sujuvaa? Miten nopeasti lapset reagoivat karkuun lähtöön? S: Antaako lapsi piirissä kulkiessaan eläinten nukkua rauhassa? Sietääkö lapsi jännitystä pelissä? K: Muistetaanko, mitkä eläimet nukkuvat talviunta?

**LOPPUTOIMET**

* A, I ja U ”jooga” liikkeet
* käytetään viime kerralla keksittyjä liikkeitä.
* ope sanoo sanan, tehdään liike, toistetaan sanoja ja liikkeitä
* ope sanoo äänteen, tehdään sillä äänteellä alkava liike, sanotaan äännettä rauhallisesti liikettä tehdessä
* rauhallinen, kiireetön tunnelma

**Fyysinen tavoite:** Tasapainon hallinta hitaissa liikkeissä ja liikkeen säätely

**Kognitiivinen tavoite:** Äänteet A, I, U, alkuäänteen tunnistaminen

**Sosiaalinen tavoite:** Yhteinen rentoutushetki, annan rauhoittumismahdollisuuden kaikille, toisten lähellä oleminen, rauhoittuminen yhdessä ryhmän kanssa

**Havainnointi:** F: Pysytäänkö asennoissa, osataanko tehdä hitaita liikkeitä? K: Osaavatko lapset äänteet A, I ja U. S: Millainen tunnelma loppurentoutuksessa on? Pystyvätkö lapset rauhoittumaan, vaikka toinen on ihan lähellä? Pystyykö lapsi keskittymään vain itseensä ja omaan liikkeeseensä?